CELEX: 52022PC0064
Language: ro
Date: 2022-02-24
Title: Propunere de DECIZIE A CONSILIULUI privind semnarea, în numele Uniunii, și aplicarea cu titlu provizoriu a Acordului dintre Uniunea Europeană, pe de o parte, și Guvernul Insulelor Feroe, pe de altă parte, privind participarea Insulelor Feroe la programele Uniunii

COMISIA
                              EUROPEANĂ

                                                      Bruxelles, 24.2.2022
                                                      COM(2022) 64 final

                                                      2022/0044 (NLE)

                                          Propunere de

                                  DECIZIE A CONSILIULUI

     privind semnarea, în numele Uniunii, și aplicarea cu titlu provizoriu a Acordului dintre
     Uniunea Europeană, pe de o parte, și Guvernul Insulelor Feroe, pe de altă parte, privind
                      participarea Insulelor Feroe la programele Uniunii

RO                                                                                              RO
 ---pagebreak---                                           EXPUNERE DE MOTIVE

     (1)      CONTEXTUL PROPUNERII

     Articolul 16 alineatul (1) litera (d) din Regulamentul privind programul Orizont Europa1,
     referitor la asocierea țărilor terțe la program, prevede posibilitatea asocierii țărilor și
     teritoriilor terțe care îndeplinesc toate criteriile prevăzute în dispoziția respectivă. Aceste țări
     și teritorii terțe urmează să participe la programul Orizont Europa pe baza unui acord referitor
     la participarea țării terțe respective sau a teritoriului terț respectiv la orice program al Uniunii.

     Insulele Feroe s-au asociat oficial la cel de-Al șaptelea program-cadru (PC7) în 2010 și există
     o serie de proiecte europene care atestă implicarea activă a cercetătorilor și a institutelor din
     Insulele Feroe în domenii precum mediul, oceanologia, schimbările climatice, ecosistemele și
     gestionarea pescuitului. Datorită asocierii Insulelor Feroe la Orizont 2020 începând din 2014
     cercetătorii, institutele de cercetare și întreprinderile din Insulele Feroe au beneficiat de un
     acces deplin la finanțarea din partea Uniunii și la activitățile de colaborare pentru cercetare și
     inovare, în aceleași condiții cu entitățile din statele membre și din alte țări terțe asociate la
     programul Orizont 2020. Această participare a devenit foarte importantă pentru comunitatea
     de cercetare din Insulele Feroe și constituie un pilon nou, important și de succes al relațiilor
     dintre Insulele Feroe și UE. Având în vedere faptul că acordurile succesive de asociere la
     programele-cadru de cercetare și inovare ale Uniunii sunt limitate în timp la durata fiecărui
     program în parte, in prezent nu există niciun acord internațional care să reglementeze
     participarea entităților din Insulele Feroe la Orizont Europa sau care să încurajeze cooperarea
     în domeniile științei, cercetării și inovării dintre comunitățile de cercetare din UE și din
     Insulele Feroe.

     La 14 mai 2020, printr-o scrisoare de intenție, Insulele Feroe și-au exprimat interesul formal
     pentru asocierea la Orizont Europa. Insulele Feroe îndeplinesc criteriile privind asocierea
     țărilor sau teritoriilor terțe la programul-cadru Orizont Europa, astfel cum sunt prevăzute la
     articolul 16 alineatul (1) litera (d) din Regulamentul privind programul Orizon Europa. Ele
     dispun în special de o bună capacitate în domeniile științei, tehnologiei și inovării; sunt
     angajate în favoarea unei economii de piață deschise, bazate pe norme, incluzând un tratament
     corect și echitabil al drepturilor de proprietate intelectuală și respectarea drepturilor omului,
     susținută de instituții democratice; și promovează în mod activ politici menite să amelioreze
     bunăstarea economică și socială a cetățenilor lor.

     La 13 iulie 2021, Consiliul a autorizat Comisia să deschidă, în numele Uniunii, negocieri cu
     Insulele Feroe cu privire la un acord între Uniunea Europeană și Insulele Feroe privind
     principiile generale ale participării Insulelor Feroe la programele Uniunii și asocierea
     Insulelor Feroe la Orizont Europa, programul-cadru pentru cercetare și inovare (2021-2027).
     Grupul de lucru pentru cercetare și Grupul de lucru pentru AELS au fost numite de Consiliu
     să acționeze în calitate de comitete speciale care să asiste Comisia în cursul negocierilor.

     1
             Regulamentul (UE) 2021/695 al Parlamentului European și al Consiliului din 28 aprilie 2021 de
             instituire a programului-cadru pentru cercetare și inovare Orizont Europa, de stabilire a normelor sale
             de participare și de diseminare și de abrogare a Regulamentelor (UE) nr. 1290/2013 și (UE) nr.
             1291/2013 (JO L 170, 12.5.2021, p. 1).

RO                                                         1                                                           RO
 ---pagebreak---      Negocierile au început la 3 septembrie 2021 și s-au încheiat cu succes la 8 octombrie 2021,
     dată la care textul proiectului de acord a fost parafat de către reprezentanții fiecăreia dintre
     viitoarele părți. Grupul de lucru pentru cercetare și Grupul de lucru pentru AELS ale
     Consiliului și Parlamentul European au fost informate cu regularitate în cursul negocierilor.

     Acordul anexat la prezenta propunere de decizie a Consiliului este alcătuit din două părți, și
     anume „acordul-cadru” privind principiile generale ale participării Insulelor Feroe la
     programele Uniunii și un protocol privind asocierea Insulelor Feroe la Orizont Europa,
     programul-cadru pentru cercetare și inovare (2021-2027) (denumit în continuare „programul
     Orizont Europa”), în conformitate cu directivele de negociere obținute de Comisie din partea
     Consiliului.

     „Acordul-cadru” reglementează în mod cuprinzător condițiile de asociere a Insulelor Feroe la
     toate programele UE. El reglementează termenii și condițiile de participare la programele UE,
     modalitățile de stabilire a participării (asocierii) la orice program dat al Uniunii și implicarea
     Insulelor Feroe în guvernanța programelor sau a activităților Uniunii, reflectând principiul
     absenței puterii decizionale. Acordul respectiv conține norme cu privire la stabilirea
     contribuției financiare a Insulelor Feroe la programele Uniunii, inclusiv, acolo unde este
     cazul, un mecanism de corecție automată. „Acordul-cadru” conține norme cuprinzătoare
     privind protecția intereselor financiare ale UE, inclusiv competențele pe care le exercită în
     acest scop Comisia, Curtea de Conturi Europeană, OLAF și EPPO, precum și norme privind
     executarea deciziilor Comisiei privind recuperarea și a hotărârilor Curții de Justiție a Uniunii
     Europene pe teritoriul Insulelor Feroe. El stabilește, de asemenea, structuri instituționale, și
     anume un comitet mixt însărcinat, printre altele, cu monitorizarea punerii în aplicare a
     acordului și cu examinarea modului de ameliorare și de dezvoltare a cooperării în cadrul
     acordului.

     „Acordul-cadru” este menit să creeze un cadru juridic durabil pentru cooperarea dintre
     Uniune și Insulele Feroe în legătură cu programele UE. Se preconizează că acest acord va
     rămâne în vigoare pe durata mai multor cadre financiare multianuale ale UE, la fel ca Acordul
     privind Spațiul Economic European, Acordul comercial și de cooperare UE-Regatul Unit sau
     acordurile-cadru cu țările implicate în procesul de aderare și cu țările din cadrul
     parteneriatului european pentru vecinătate de stabilire a principiilor generale ale participării
     acestor țări la programele UE. În viitor, la acest acord ar putea fi adăugate eventuale
     protocoale privind asocierea Insulelor Feroe la fiecare program specific al Uniunii în parte,
     cadă aceste programe sunt deschise participării Insulelor Feroe în temeiul actelor de bază ale
     UE de stabilire a fiecărui program relevant, în cazul în care aceasta este dorința politică a
     ambelor părți și după finalizarea procedurilor interne necesare. Durata protocoalelor va fi
     limitată în timp la durata implementării fiecărui program al Uniunii în parte.

     Se propune ca protocoalele să fie adoptate prin intermediul unor decizii ale Comitetului mixt
     instituit prin prezentul acord. Toate elementele esențiale privind cooperarea dintre UE și
     Insulele Feroe în cadrul programelor UE sunt reglementate în mod cuprinzător în „acordul-
     cadru”. Articolul 3 alineatul (4) din acord restricționează în mod specific conținutul
     viitoarelor protocoale la: identificarea programului relevant sau a activității relevante a
     Uniunii ori a părții relevante a acestora; stabilirea duratei asocierii; reglementarea aspectelor
     specifice programului care nu sunt reglementate în alt mod în „acordul-cadru” și – în cazurile
     specifice în care programul Uniunii este implementat prin intermediul unui instrument
     financiar sau al unei garanții bugetare – stabilirea cuantumului contribuției Insulelor Feroe la
     respectivul program al Uniunii.

RO                                                   2                                                    RO
 ---pagebreak---      În mod excepțional, primul astfel de protocol privind asocierea la programul Orizont Europa
     nu va fi adoptat de Comitetul mixt, ci a fost negociat în paralel cu „acordul-cadru”, ca parte
     integrantă a acestuia, și se preconizează că va fi încheiat și va intra în vigoare împreună cu
     „acordul-cadru”. Acest mod de a proceda a fost autorizat de Consiliu în directivele de
     negociere. A fost necesar să se realizeze asocierea Insulelor Feroe la programul Orizont
     Europa încă de la începutul programului și să se asigure o cooperare neîntreruptă între
     comunitățile de cercetare din UE și din Insulele Feroe. În acest scop, se propune în prezent
     aplicarea provizorie, împreună cu aplicarea retroactivă de la 1 ianuarie 2021, a întregului
     acord (și anume, „acordul-cadru”, inclusiv protocolul privind programul Orizont Europa
     anexat la acesta).

     Termenii și condițiile specifice programului care se aplică asocierii Insulelor Feroe la
     programul Orizont Europa vizează asocierea la toate părțile programului, cu excepția
     programului specific privind cercetarea în domeniul apărării, instituit prin Regulamentul (UE)
     2021/6972. Se va asigura astfel continuitatea asocierii depline anterioare la programul Orizont
     2020 și la predecesorul acestuia, PC7. Această participare a fost evaluată ca fiind în beneficiul
     ambelor părți, având o valoare adăugată în special în domenii tematice cum ar fi mediul,
     sănătatea și alimentele, precum și cercetarea în domeniul oceanelor.

     Insulele Feroe au adus o contribuție netă semnificativă la cele două programe-cadru
     predecesoare. Noul acord propus stabilește condiții echitabile și echilibrate privind contribuția
     financiară a Insulelor Feroe la programul Orizont Europa. „Acordul-cadru” prevede, la
     articolul 6 alineatul (6), posibilitatea aplicării unui coeficient și reglementează, la articolul 7,
     respectiv la articolul 8, mecanismele de ajustare și de corecție legate de programe, acolo unde
     aceste mecanisme sunt aplicabile – de exemplu, în cazul programului Orizont Europa. Anexa
     I la protocolul privind programul Orizont Europa reglementează mai detaliat calendarul de
     plată, nivelul coeficientului aplicabil contribuției financiare a Insulelor Feroe și detaliile
     tehnice privind funcționarea mecanismului de corecție.

     Protocolul privind programul Orizont Europa se bazează pe experiența dobândită în contextul
     programelor Orizont 2020 și PC7 și, la fel ca precedentul acord de asociere, include o clauză
     de reciprocitate care asigură accesul cercetătorilor cu reședința în Uniune și al entităților
     juridice stabilite în Uniune, în măsura posibilului, la participarea la programele de cercetare și
     inovare implementate de Insulele Feroe, în conformitate cu condițiile stabilite în legislația
     națională a Insulelor Feroe. Anexa II la protocol conține o listă a programelor implementate
     de Insulele Feroe care sunt deschise participării entităților de cercetare stabilite în UE.

     Proiectul de acord anexat la prezenta propunere de decizie a Consiliului este conform cu
     directivele de negociere emise de Consiliu.

     (2)      ELEMENTELE JURIDICE ALE PROPUNERII
     Propunerea de decizie a Consiliului se bazează pe articolul 186 și pe articolul 218 alineatul (5)
     din Tratatul privind funcționarea Uniunii Europene.

     2
            Regulamentul (UE) 2021/697 al Parlamentului European și al Consiliului din 29 aprilie 2021 de
            instituire a Fondului european de apărare și de abrogare a Regulamentului (UE) 2018/1092 (JO L 170,
            12.5.2021, p. 149).

RO                                                      3                                                         RO
 ---pagebreak---      (3)     IMPLICAȚII BUGETARE
     Fișa financiară legislativă care însoțește prezenta decizie prezintă implicațiile bugetare
     orientative.

     Având în vedere cele de mai sus, Comisia propune Consiliului
     - să decidă cu privire la semnarea și aplicarea cu titlu provizoriu a acordului în numele
     Uniunii;
     - să autorizeze negociatorul acordului să semneze, în numele Uniunii, Acordul dintre Uniunea
     Europeană și Guvernul Insulelor Feroe privind participarea Insulelor Feroe la programele
     Uniunii și să prezinte notificarea necesară în temeiul articolului 15 alineatul (2) din acord,
     prin care să informeze că Uniunea a finalizat procedurile interne necesare pentru aplicarea cu
     titlu provizoriu a acordului menționat.

RO                                                 4                                                  RO
 ---pagebreak---                                                                    2022/0044 (NLE)

                                                    Propunere de

                                          DECIZIE A CONSILIULUI

     privind semnarea, în numele Uniunii, și aplicarea cu titlu provizoriu a Acordului dintre
     Uniunea Europeană, pe de o parte, și Guvernul Insulelor Feroe, pe de altă parte, privind
                      participarea Insulelor Feroe la programele Uniunii

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 186
     coroborat cu articolul 218 alineatul (5),
     având în vedere propunerea Comisiei Europene,
     întrucât:
     (1)    Orizont Europa, programul-cadru pentru cercetare și inovare al Uniunii (2021-2027), a
            fost instituit prin Regulamentul (UE) 2021/6953 (denumit în continuare „programul
            Orizont Europa”);
     (2)    În temeiul articolului 16 alineatul (1) litera (d) din Regulamentul (UE) 2021/695,
            programul Orizont Europa este deschis asocierii țărilor și teritoriilor terțe care
            îndeplinesc toate criteriile prevăzute în dispoziția respectivă.
     (3)    În temeiul articolului 16 alineatul (2) din Regulamentul (UE) 2021/695, asocierea
            acestor țări și teritorii terțe la programul Orizont Europa se face pe baza unui acord
            care reglementează participarea fiecărei țări terțe sau a fiecărui teritoriu terț la orice
            program al Uniunii, cu condiția ca acordul respectiv să asigure un echilibru echitabil în
            ceea ce privește contribuțiile și beneficiile țării terțe care participă la programele
            Uniunii, să prevadă condițiile de participare la programele Uniunii, inclusiv calcularea
            contribuțiilor financiare la programele individuale și a costurilor administrative, să nu
            îi acorde țării terțe nicio putere decizională cu privire la programul Uniunii și să
            garanteze drepturile Uniunii de a asigura o bună gestiune financiară și de a proteja
            interesele financiare ale Uniunii.
     (4)    Printr-o scrisoare din 14 mai 2020, Insulele Feroe și-au exprimat interesul formal
            pentru a deveni asociate la programul Orizont Europa.
     (5)    La 13 iulie 2021, Consiliul a autorizat deschiderea de negocieri, în numele Uniunii, în
            vederea încheierii unui acord între Uniunea Europeană, pe de o parte, și Insulele
            Feroe, pe de altă parte, privind principiile generale ale participării Insulelor Feroe la
            programele Uniunii și asocierea Insulelor Feroe la Orizont Europa, programul-cadru
            pentru cercetare și inovare (2021-2027).
     (6)    Negocierile s-au încheiat cu succes, iar acordul a fost parafat la 8 octombrie 2021.

     3
             Regulamentul (UE) 2021/695 al Parlamentului European și al Consiliului din 28 aprilie 2021 de
             instituire a programului-cadru pentru cercetare și inovare Orizont Europa, de stabilire a normelor sale
             de participare și de diseminare și de abrogare a Regulamentelor (UE) nr. 1290/2013 și (UE) nr.
             1291/2013 (JO L 170, 12.5.2021, p. 1).

RO                                                         5                                                           RO
 ---pagebreak---      (7)    Acordul stabilește termenii și condițiile privind asocierea Insulelor Feroe la
            programele Uniunii. În temeiul articolului 3 din acord, asocierea la programele
            Uniunii este condiționată de adoptarea unor protocoale.
     (8)    În conformitate cu autorizația acordată de către Consiliu, Protocolul privind asocierea
            Insulelor Feroe la Orizont Europa, programul-cadru pentru cercetare și inovare (2021-
            2027) a fost negociat în paralel cu acordul și este parte integrantă a acestuia.
     (9)    Acordul trebuie să fie semnat în numele Uniunii, sub rezerva încheierii sale la o dată
            ulterioară.
     (10)   În vederea asigurării unei cooperări neîntrerupte între Uniune și Insulele Feroe în
            domeniul cercetării, al dezvoltării tehnologice și al inovării și pentru a permite
            participarea Insulelor Feroe la programul Orizont Europa de la început, acordul trebuie
            să se aplice cu titlu provizoriu până la finalizarea procedurilor necesare pentru intrarea
            sa în vigoare,
     ADOPTĂ PREZENTA DECIZIE:

                                                 Articolul 1
     Se autorizează semnarea, în numele Uniunii, a Acordului dintre Uniunea Europeană, pe de o
     parte, și Guvernul Insulelor Feroe, pe de altă parte, privind participarea Insulelor Feroe la
     programele Uniunii, sub rezerva încheierii acordului menționat.
     Textul acordului este anexat la prezenta decizie.

                                                 Articolul 2
     Președintele Consiliului desemnează persoana (persoanele) împuternicită (împuternicite) să
     semneze acordul.

                                                 Articolul 3
     Până la finalizarea procedurilor necesare pentru intrarea sa în vigoare, acordul se aplică cu
     titlu provizoriu, în conformitate cu articolul 15 alineatul (2) din acord și sub rezerva
     notificărilor prevăzute în acesta.

                                                 Articolul 4
     Prezenta decizie intră în vigoare [la data adoptării].
     Adoptată la Bruxelles,

                                                   Pentru Consiliu
                                                   Președintele

RO                                                    6                                                  RO
 ---pagebreak---                                 FIȘĂ FINANCIARĂ LEGISLATIVĂ

     1.      TITLUL PROPUNERII:
     Propunere de decizie a Consiliului privind semnarea, în numele Uniunii, și aplicarea cu
     titlu provizoriu a Acordului dintre Uniunea Europeană, pe de o parte, și Guvernul
     Insulelor Feroe, pe de altă parte, privind participarea Insulelor Feroe la programele
     Uniunii

     2.      LINII BUGETARE:
             Linia de venituri (capitol/articol/post): 6 0 1 0 — Orizont Europa — Venituri alocate
             Suma înscrisă în buget pentru exercițiul financiar în cauză:
             (numai în cazul veniturilor alocate):
             Veniturile vor fi alocate următoarei linii de cheltuieli (capitol/articol/post):
             Întregul articol 01.0101 (01.010101, 01.010102, 01.010103, 01.010111, 01.010112,
             01.010113, 01.010171, 01.010172, 01.010173, 01.010174, 01.010176)
             Întregul capitol 01.02 (01.020101, 01.020102, 01.020103, 01.020210, 01.020211,
             01.020212, 01.020220, 01.020230, 01.020231, 01.020240, 01.020241, 01.020242,
             01.020243, 01.020250, 01.020251, 01.020252, 01.020253, 01.020254, 01.020260,
             01.020261, 01.020270, 01.020301, 01.020302, 01.020303, 01.020401, 01.020402)
             Linia bugetară 20.XX Cheltuieli administrative ale Comisiei Europene

     3.      IMPLICAȚII FINANCIARE
                  Propunerea nu are implicații financiare
                  Propunerea nu are implicații financiare asupra cheltuielilor, dar are implicații
                   financiare asupra veniturilor.
                  Propunerea are un impact financiar asupra veniturilor alocate

RO                                                   7                                                RO
 ---pagebreak---               Efectul este următorul:
                                                                                                 (milioane EUR cu o zecimală)

            Linia de venituri           Impactul asupra            perioadă de XX de luni                      Anul N
                                          veniturilor45          începând cu zz/ll/aaaa(dacă
                                                                             este cazul)

            6010                                          7,8 84 de luni începând cu 1.1.2021                            1,1

                                                    Situația după acțiune

     Linia de venituri         2021         2022          2023          2024           2025              2026           2027

     6010                      1,1           1,1          1,2               1,1            1,1           1,1            1,2

              (Numai în cazul veniturilor alocate, cu condiția ca linia bugetară să fie deja
              cunoscută):
                                                    Situația după acțiune

           Linia de            2021         2022         2023           2024           2025              2026           2027
          cheltuieli6

     Articolul 01.0101 și      1,1           1,1          1,1               1,0            1,1           1,1            1,1
     capitolul 01.02

     20.XX                    0,005        0,011         0,017         0,021           0,026            0,032       0,046

     4.        MĂSURI ANTIFRAUDĂ
               Articolul 325 din Tratatul privind funcționarea Uniunii Europene (TFUE) prevede
               obligația Comisiei de a combate fraudele și orice alte activități ilegale care aduc
               atingere intereselor financiare ale Uniunii. Prevenirea și detectarea fraudelor
               reprezintă, prin urmare, o obligație generală pentru toate serviciile Comisiei în cadrul
               activităților lor zilnice care implică utilizarea resurselor. Fraudele care implică
               fonduri UE au un impact negativ îndeosebi asupra reputației Comisiei și asupra
               punerii în aplicare a politicilor UE.

     4
              Sumele pe an trebuie să fie estimate pe baza formulei sau a metodei definite la punctul 5. Pentru primul
              an, cuantumul anual se plătește de obicei fără o reducere sau o cotă-parte proporțională.
     5
              În cazul resurselor proprii tradiționale (taxe vamale, cotizații pentru zahăr), sumele indicate trebuie să
              fie sume nete, și anume sumele brute după deducerea unei cote de 20 % pentru costurile de colectare.
     6
              A se utiliza doar dacă este necesar.

RO                                                           8                                                                  RO
 ---pagebreak---      Actuala strategie antifraudă a Comisiei [COM(2019)196] a fost adoptată la 29 aprilie
     2019, pentru a înlocui strategia din 2011. Este vorba despre un document de politică
     ce stabilește prioritățile Comisiei în materie de combatere a fraudei, având în vedere
     cadrul financiar multianual 2021-2027. Principalele obiective ale strategiei antifraudă
     a Comisiei din 2019 sunt 1) „[î]mbunătățirea în continuare a înțelegerii tiparelor de
     fraudă, a profilurilor autorilor fraudelor și a vulnerabilităților sistemice legate de
     frauda care afectează bugetul UE” (colectarea și analizarea datelor) și 2)
     „[o]ptimizarea coordonării, a cooperării și a fluxurilor de lucru pentru combaterea
     fraudei, în special între serviciile și agențiile executive ale Comisiei (coordonare,
     cooperare și procese). Strategia este însoțită de un plan de acțiune cu 63 de puncte,
     care, în principiu, trebuie pus în aplicare integral până la sfârșitul anului 2021.
     Principiile directoare și standardele-țintă ale strategiei antifraudă a Comisiei din 2019
     sunt:
     •     toleranță zero față de fraudă;
     •     combaterea fraudei ca parte integrantă a controlului intern;
     •     raportul cost-eficacitate al controalelor;
     •     integritatea profesională și competența personalului UE;
     •     transparența privind modul în care sunt utilizate fondurile UE;
     •     prevenirea fraudei, în special protecția împotriva fraudei a programelor de
     cheltuieli;
     •     capacitatea de investigare eficace și schimbul de informații în timp util;
     •     corectarea rapidă (inclusiv recuperarea fondurilor fraudate și sancțiuni
     judiciare/administrative);
     •     buna cooperare dintre actorii interni și externi, în special dintre UE și
     autoritățile naționale responsabile și dintre departamentele tuturor instituțiilor și
     organismelor UE în cauză;
     •     comunicarea internă și externă eficace cu privire la combaterea fraudei.
     Articolele 9-12 din acord conțin dispoziții detaliate privind măsurile antifraudă.
     Aceste măsuri trebuie să fie aplicabile orizontal pentru a se asigura protecția
     intereselor financiare ale UE în toate programele sau activitățile UE vizate de
     protocoalele care ar putea să fie adoptate în viitor de Comitetul mixt în temeiul
     acordului în vederea asocierii Insulelor Feroe la o serie de programe sau activități ale
     UE. Măsurile respective sunt aplicabile și asocierii Insulelor Feroe la programul
     Orizont Europa, vizată de Protocolul privind asocierea Insulelor Feroe la Orizont
     Europa, programul-cadru pentru cercetare și inovare (2021-2027), care a fost
     negociat în paralel cu acordul și este parte integrantă a acestuia.
     În special, dispozițiile menționate anterior (articolele 9-12 din acord) prevăd detaliile
     și procesele necesare și permit executarea neîngrădită a sarcinilor de către
     organismele care protejează interesele financiare ale UE (Comisia, inclusiv OLAF,
     Curtea de Conturi Europeană și EPPO). Pe întreaga durată a implementării
     programelor sau activităților vizate de protocoalele la acord, principiul rămâne
     același: interesele financiare ale UE trebuie să fie protejate prin măsuri proporționale,
     inclusiv măsuri legate de prevenirea, depistarea, corectarea și investigarea
     neregulilor, inclusiv ale fraudei, până la recuperarea fondurilor pierdute, plătite în

RO                                          9                                                    RO
 ---pagebreak---      mod necuvenit sau utilizate în mod incorect și, acolo unde este cazul, până la
     impunerea de sancțiuni administrative.

RO                                    10                                              RO
 ---pagebreak---           În conformitate cu Regulamentul financiar, orice persoană sau entitate care primește
          fonduri din partea Uniunii trebuie să coopereze pe deplin pentru protejarea
          intereselor financiare ale Uniunii, să acorde accesul și drepturile necesare Comisiei,
          OLAF și Curții de Conturi Europene și să se asigure că orice parte terță implicată în
          executarea fondurilor Uniunii acordă drepturi echivalente. După cum se prevede în
          mod expres la articolul 9 alineatul (4) din acord, analizele și auditurile pot fi
          efectuate și după suspendarea aplicării unui protocol sau după încetarea aplicării
          acordului ori după denunțarea acestuia.
          Acordul asigură posibilitatea ca Oficiul European de Luptă Antifraudă (OLAF) să
          efectueze investigații administrative, inclusiv verificări și inspecții la fața locului, pe
          teritoriul Insulelor Feroe, cu scopul de a stabili dacă a avut loc o fraudă, un act de
          corupție sau orice altă activitate ilegală care afectează interesele financiare ale
          Uniunii.
          Acordul prevede obligația autorităților din Insulele Feroe de a coopera cu Parchetul
          European (EPPO) pentru a-i permite acestuia să își îndeplinească sarcina de a-i
          investiga, a-i urmări și a-i aduce în fața justiției pe autorii infracțiunilor care aduc
          atingere intereselor financiare ale Uniunii Europene, precum și pe complicii acestora,
          în conformitate cu Directiva (UE) 2017/1371 a Parlamentului European și a
          Consiliului din 5 iulie 2017 privind combaterea fraudelor îndreptate împotriva
          intereselor financiare ale Uniunii prin mijloace de drept penal.
          În plus, acordul prevede un mecanism eficace pentru asigurarea executării, pe
          teritoriul Insulelor Feroe, a deciziilor Comisiei și a hotărârilor și ordinelor Curții de
          Justiție legate de creanțele care decurg din program.

     5.   ALTE OBSERVAȚII
          Metoda de calculare a contribuției financiare a Insulelor Feroe la programele UE este
          definită la articolele 6, 7 și 8 din acord. În ceea ce privește contribuția financiară a
          Insulelor Feroe la programul Orizont Europa, detaliile tehnice suplimentare privind
          aplicarea mecanismului de ajustare și a celui de corecție automată sunt stabilite la
          articolul 5 din Protocolul privind asocierea Insulelor Feroe la Orizont Europa,
          programul-cadru pentru cercetare și inovare (2021-2027) și în anexa I la protocolul
          respectiv. Modelul contribuției financiare aplicabil în cadrul programului Orizont
          Europa este diferit de cel al tuturor celorlalte programe ale UE, deoarece prevede
          aplicarea unui mecanism de corecție automată (în conformitate cu articolul 16 din
          Regulamentul privind programul Orizont Europa).

RO                                               11                                                     RO
 ---documentbreak---                               COMISIA
                              EUROPEANĂ

                                                      Bruxelles, 24.2.2022
                                                      COM(2022) 64 final

                                                      ANNEX

                                            ANEXE

                                                la

                                   DECIZIA CONSILIULUI

     privind semnarea, în numele Uniunii, și aplicarea cu titlu provizoriu a Acordului dintre
     Uniunea Europeană, pe de o parte, și Guvernul Insulelor Feroe, pe de altă parte, privind
                      participarea Insulelor Feroe la programele Uniunii

RO                                                                                              RO
 ---pagebreak---                                                       ANEXĂ
     ACORD ÎNTRE Uniunea Europeană, pe de o parte, și Guvernul Insulelor Feroe, pe de
     altă parte, privind participarea Insulelor Feroe la programele Uniunii
     Uniunea Europeană (denumită în continuare „Uniunea”),
     pe de o parte,
     și
     Guvernul Insulelor Feroe (denumit în continuare „Insulele Feroe”),
     pe de altă parte,
     (denumite în continuare „părțile”),
     LUÂND ACT DE dorința Insulelor Feroe de a se asocia la o gamă mai largă de programe și
     activități ale Uniunii;
     AVÂND ÎN VEDERE faptul că Insulele Feroe încheie prezentul acord în numele Regatului
     Danemarcei, în temeiul Legii privind încheierea acordurilor în temeiul dreptului internațional
     de către Guvernul Insulelor Feroe,
     DORIND să instituie un cadru de cooperare durabil între părți, care să conțină termeni și
     condiții clare și precise privind participarea Insulelor Feroe la programele și activitățile
     Uniunii, precum și un mecanism de facilitare a stabilirii modalităților de participare la
     programe și activități individuale ale Uniunii;
     LUÂND ACT, în special, de dorința Insulelor Feroe de a consolida și mai mult relațiile cu
     Uniunea în domeniile lor de competență, inclusiv, dar fără a se limita la, cooperarea în
     domeniul cercetării și inovării, precum și în domeniile educației, formării, tineretului, culturii
     și sportului;
     AVÂND ÎN VEDERE obiectivele și valorile comune, precum și legăturile strânse dintre părți
     în domeniul cercetării și al inovării, stabilite în trecut prin intermediul acordurilor de asociere
     la programele-cadru ulterioare, de cercetare și inovare1 și recunoscând dorința comună a
     părților de a-și dezvolta, consolida, stimula și extinde în continuare relațiile și cooperarea în
     domeniul respectiv,
     ÎNTRUCÂT programul-cadru pentru cercetare și inovare al Uniunii, Orizont Europa, a fost
     instituit prin Regulamentul (UE) 2021/695 al Parlamentului European și al Consiliului2
     (denumit în continuare „programul Orizont Europa”);

     1
             Acord între Uniunea Europeană și Guvernul Insulelor Feroe privind cooperarea științifică și tehnologică
             (JO L 245, 17.9.2010, p.2), Acord de cooperare științifică și tehnologică între Uniunea Europeană și
             Insulele Feroe de asociere a Insulelor Feroe la Programul-cadru pentru cercetare și inovare (2014-2020)
             – Orizont 2020 (2014-2020) (JO L 35, 11.2.2015, p.3.).
     2
             Regulamentul (UE) 2021/695 al Parlamentului European și al Consiliului din 28 aprilie 2021 de
             instituire a programului-cadru pentru cercetare și inovare Orizont Europa, de stabilire a normelor sale
             de participare și de diseminare și de abrogare a Regulamentelor (UE) nr. 1290/2013 și (UE) nr.
             1291/2013 (JO L 170, 12.5.2021, p. 1).

RO                                                         1                                                           RO
 ---pagebreak---      AVÂND ÎN VEDERE eforturile Uniunii de a-și uni forțele cu partenerii internaționali pentru
     a conduce acțiunile de răspuns la provocările mondiale în conformitate cu planul de acțiune
     pentru oameni, planetă și prosperitate din cadrul programului Organizației Națiunilor Unite
     „Transformarea lumii în care trăim: Agenda 2030 pentru dezvoltare durabilă” și recunoscând
     faptul că cercetarea și inovarea reprezintă factori cheie și instrumente esențiale pentru
     creșterea durabilă bazată pe inovare, pentru competitivitatea și atractivitatea economică;
     RECUNOSCÂND principiile generale stabilite în Regulamentul (UE) 2021/695;
     RECUNOSCÂND obiectivele noului Spațiu european de cercetare de a construi un spațiu
     științific și tehnologic comun, de a crea o piață unică pentru cercetare și inovare, de a
     promova și a facilita cooperarea dintre organizațiile din domeniul cercetării și inovării,
     inclusiv dintre universități, precum și schimbul de bune practici și carierele atractive în
     cercetare, de a facilita mobilitatea transfrontalieră și intersectorială a cercetătorilor, de a
     promova libera circulație a cunoștințelor științifice și a inovării, de a promova respectul față
     de libertatea academică și față de libertatea cercetării științifice, de a sprijini activitățile de
     educație și de comunicare în domeniul științelor și de a încuraja competitivitatea și
     atractivitatea economiilor participante, precum și faptul că țările asociate la programul
     Orizont Europa constituie parteneri potențiali esențiali în contextul acestui efort;

     EVIDENȚIIND rolul parteneriatelor europene în abordarea unora dintre cele mai urgente
     provocări cu care se confruntă Europa, prin inițiative concertate de cercetare și inovare care
     contribuie semnificativ la prioritățile Uniunii din domeniul cercetării și al inovării care
     necesită masă critică și o viziune pe termen lung, precum și importanța implicării țărilor
     asociate în parteneriatele europene respective;
     URMĂRIND să stabilească condiții reciproc avantajoase cu scopul de a crea locuri de muncă
     decente, de a consolida și de a sprijini ecosistemele de inovare ale părților, ajutând
     întreprinderile să inoveze și să se extindă pe piețele părților și facilitând adoptarea,
     implementarea și accesibilitatea inovării, inclusiv prin activități de consolidare a capacităților;
     RECUNOSCÂND faptul că participarea reciprocă la programele de cercetare și inovare ale
     părților ar trebui să aducă beneficii reciproce; recunoscând totodată faptul că părțile își
     rezervă dreptul de a restrânge sau de a condiționa participarea la programele lor de cercetare
     și de inovare, în special la acțiunile legate de activele lor strategice, de interesele, de
     autonomia sau de securitatea lor,

     CONVIN DUPĂ CUM URMEAZĂ:

                                                Articolul 1
                                                  Obiect
     Prezentul acord stabilește normele aplicabile participării Insulelor Feroe la orice program sau
     activitate a Uniunii (denumit în continuare „acordul”).

RO                                                   2                                                     RO
 ---pagebreak---                                                     Articolul 2
                                                      Definiții
     În sensul prezentului acord, se aplică următoarele definiții:
     (a) „act de bază” înseamnă:
     (i) un act juridic adoptat de una sau mai multe instituții ale Uniunii, altul decât o recomandare
     sau un aviz, prin care se stabilește un program care oferă temeiul juridic pentru o acțiune sau
     pentru executarea cheltuielilor corespunzătoare înregistrate în bugetul Uniunii sau a garanției
     bugetare ori a sprijinului financiar garantat din bugetul Uniunii, inclusiv orice modificare a
     acestui act și orice acte relevante adoptate de o instituție a Uniunii care completează sau pun
     în aplicare actul respectiv, cu excepția celor prin care se adoptă programe de lucru; sau
     (ii) un act juridic adoptat de una sau mai multe instituții ale Uniunii, altul decât o recomandare
     sau un aviz, prin care se stabilește o activitate finanțată din bugetul Uniunii, alta decât
     programele, inclusiv orice modificare a acestui act și orice acte relevante adoptate de o
     instituție a Uniunii care completează sau pun în aplicare actul respectiv, cu excepția celor prin
     care se adoptă programe de lucru;
     (b) „acord de finanțare” înseamnă acorduri referitoare la programe și activități ale Uniunii
     derulate în temeiul protocoalelor la prezentul acord, la care participă Insulele Feroe, prin care
     se execută fonduri ale Uniunii, de exemplu acordurile de grant, acordurile de contribuție,
     acordurile-cadru de parteneriat financiar, acordurile de finanțare și acordurile de garantare;
     (c) „alte norme referitoare la implementarea programului sau a activității Uniunii” înseamnă
     normele prevăzute în Regulamentul (UE, Euratom) 2018/1046 al Parlamentului European și
     al Consiliului3 („Regulamentul financiar”) care se aplică bugetului general al Uniunii și în
     programul de lucru sau în cererile de propuneri ori în alte proceduri de atribuire ale Uniunii;
     (d) „procedură de atribuire a Uniunii” înseamnă o procedură de atribuire a fondurilor Uniunii
     lansată de Uniune sau de persoane ori entități cărora li s-a încredințat sarcina executării
     fondurilor Uniunii;
     (e) „entitate din Insulele Feroe” înseamnă orice tip de entitate, fie ea persoană fizică, persoană
     juridică sau alt tip de entitate, care poate participa la activitățile unui program sau ale unei
     activități a Uniunii în conformitate cu actul de bază și care își are reședința sau este stabilită în
     Insulele Feroe.

                                                    Articolul 3
                                     Stabilirea modalităților de participare

     3
             Regulamentul (UE, Euratom) 2018/1046 al Parlamentului European și al Consiliului din 18 iulie 2018
             privind normele financiare aplicabile bugetului general al Uniunii, de modificare a Regulamentelor
             (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013,
             (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare
             a Regulamentului (UE, Euratom) nr. 966/2012 (JO L 193, 30.7.2018, p. 1).

RO                                                        3                                                          RO
 ---pagebreak---      1.      Insulele Feroe pot participa și contribui la programele și activitățile Uniunii sau, în
     cazuri excepționale, la părți ale programelor sau activităților Uniunii, care sunt deschise
     participării Insulelor Feroe în conformitate cu actele de bază și astfel cum se prevede în
     protocoale.

RO                                                 4                                                   RO
 ---pagebreak---      2.      Termenii și condițiile specifice privind participarea Insulelor Feroe la programul-cadru
     pentru cercetare și inovare (2021-2027) sunt stabilite în Protocolul privind asocierea Insulelor
     Feroe la Orizont Europa, programul-cadru pentru cercetare și inovare (2021-2027). În pofida
     articolului 15 alineatul (7) din prezentul acord, protocolul respectiv poate fi modificat de
     Comitetul mixt instituit în temeiul prezentului acord.
     3.      În pofida articolului 15 alineatul (7) din prezentul acord, termenii și condițiile
     specifice privind participarea Insulelor Feroe la orice alt program sau activitate specifică a
     Uniunii sunt stabilite în protocoalele la prezentul acord care urmează să fie adoptate și
     modificate de Comitetul mixt instituit în temeiul prezentului acord.
     4.       Protocoalele:
     (a) identifică programele sau activitățile Uniunii ori, în cazuri excepționale, părțile
     programelor sau activităților Uniunii, la care participă Insulele Feroe;
     (b) stabilesc durata participării, adică perioada de timp în care Insulele Feroe și entitățile din
     Insulele Feroe pot solicita finanțare din partea Uniunii sau pot fi însărcinate cu executarea
     fondurilor Uniunii;
     (c) stabilesc condițiile specifice privind participarea Insulelor Feroe și a entităților din Insulele
     Feroe, inclusiv modalitățile specifice de punere în aplicare a condițiilor financiare identificate
     la articolele 6 și 7 din prezentul acord, modalitățile specifice ale mecanismului de corecție
     identificat la articolul 8 din prezentul acord și condițiile de participare la structurile create în
     vederea implementării programelor sau activităților respective ale Uniunii. Condițiile în cauză
     trebuie să fie conforme cu prezentul acord, cu actele de bază și cu actele adoptate de una sau
     mai multe instituții ale Uniunii prin care se stabilesc astfel de structuri;
     (d) acolo unde este cazul, stabilesc cuantumul contribuției Insulelor Feroe la un program al
     Uniunii implementat printr-un instrument financiar sau printr-o garanție bugetară.

                                                 Articolul 4
                        Conformitatea cu normele programelor sau ale activităților
     1.       Insulele Feroe participă la programele sau activitățile Uniunii ori la părțile acestora
              vizate de protocoalele la prezentul acord, în termenii și condițiile stabilite în
              prezentul acord, în protocoalele la acesta, în actele de bază sau în alte norme
              referitoare la implementarea programelor și activităților Uniunii.
     2.       Termenii și condițiile menționate la alineatul (1) includ:
     (a)      eligibilitatea entităților din Insulele Feroe și orice alte condiții de eligibilitate legate
              de Insulele Feroe, în special referitoare la origine, la locul de desfășurare a activității
              sau la naționalitate;
     (b)      termenii și condițiile care se aplică pentru depunerea, evaluarea și selecția
              candidaturilor, precum și cele care se aplică pentru implementarea acțiunilor de către
              entitățile eligibile din Insulele Feroe.
     3.       Termenii și condițiile menționate la alineatul (2) litera (b) trebuie să fie echivalente
              cu cele aplicabile entităților eligibile din statele membre, inclusiv respectarea

RO                                                    5                                                      RO
 ---pagebreak---            măsurilor restrictive impuse de Uniunea Europeană4, cu excepția cazului în care se
           prevede altfel în termenii și condițiile menționate la alineatul (1).

                                                 Articolul 5
             Participarea Insulelor Feroe la guvernanța programelor sau a activităților

     1.    Reprezentanților sau experților Insulelor Feroe ori experților desemnați de Insulele
           Feroe li se va permite să participe, în calitate de observatori, cu excepția cazului în
           care discuțiile privesc aspecte rezervate doar statelor membre sau referitoare la un
           program sau o activitate la care Insulele Feroe nu participă, la lucrările comitetelor,
           la reuniunile grupurilor de experți sau la alte reuniuni similare la care iau parte
           reprezentanți sau experți ai statelor membre sau experți desemnați de statele membre
           și care acordă asistență Comisiei Europene în ceea ce privește implementarea și
           gestionarea programelor, a activităților ori a unor părți ale acestora la care Insulele
           Feroe participă în conformitate cu articolul 3 sau care sunt stabilite de Comisia
           Europeană în vederea punerii în aplicare a legislației Uniunii în legătură cu
           respectivele programe sau activități ori cu părțile respective ale acestora.
           Reprezentanții sau experții Insulelor Feroe ori experții desemnați de Insulele Feroe
           nu vor fi prezenți în momentul votării. Insulele Feroe sunt informate cu privire la
           rezultatul votului.
     2.    În cazul în care experții sau evaluatorii nu sunt numiți pe baza naționalității,
           naționalitatea nu va fi un motiv de excludere a experților și evaluatorilor din Insulele
           Feroe.
     3.    Sub rezerva condițiilor de la alineatul (1), participarea reprezentanților Insulelor
           Feroe la reuniunile menționate la alineatul (1) sau la alte reuniuni legate de
           implementarea programelor sau a activităților este reglementată de aceleași reguli și
           proceduri care se aplică reprezentanților statelor membre, în special în ceea ce
           privește dreptul de a lua cuvântul, primirea de informații și de documente, mai puțin
           cele legate de aspecte care sunt rezervate doar statelor membre ori care vizează un
           program sau o activitate la care Insulele Feroe nu participă, și rambursarea
           cheltuielilor de călătorie și de ședere.
     4.    Protocoalele la prezentul acord pot defini modalități suplimentare privind
           participarea experților, precum și participarea Insulelor Feroe la consiliile de
           conducere și la structurile create în scopul implementării programelor sau
           activităților Uniunii definite în protocolul respectiv.

                                                 Articolul 6
                                            Condiții financiare
     1.    Participarea Insulelor Feroe sau a entităților din Insulele Feroe la programele sau
           activitățile Uniunii ori la părți ale acestora este condiționată de contribuția financiară
           a Insulelor Feroe la finanțarea corespunzătoare din bugetul Uniunii.

     4
          Măsurile restrictive impuse de UE sunt măsuri restrictive adoptate în temeiul articolului Tratatului
          privind Uniunea Europeană sau al Tratatului privind Funcționarea Uniunii Europene.

RO                                                     6                                                         RO
 ---pagebreak---      2.   Contribuția financiară corespunde sumei următoarelor elemente:
          (a) o taxă de participare; și
          (b) o contribuție operațională.
     3.   Contribuția financiară ia forma unei plăți anuale efectuate în una sau mai multe
          tranșe.
     4.   Fără a aduce atingere alineatului (8) din prezentul articol și articolului 7, taxa de
          participare este de 4 % din contribuția operațională anuală și nu face obiectul
          ajustărilor retroactive. Începând din 2028, nivelul taxei de participare poate fi ajustat
          de Comitetul mixt.
     5.   Contribuția operațională acoperă cheltuielile operaționale și de sprijin și se adaugă,
          atât ca credite de angajament, cât și ca credite de plată, sumelor înscrise în bugetul
          Uniunii adoptat definitiv pentru programe sau activități ori, în mod excepțional,
          pentru părțile acestora, majorate, după caz, cu venituri alocate externe care nu provin
          din contribuțiile financiare ale altor donatori la programele și activitățile Uniunii,
          astfel cum sunt definite în fiecare protocol în cauză la prezentul acord.
     6.   Contribuția operațională inițială se bazează pe o cheie de contribuție definită ca
          raportul dintre produsul intern brut (PIB) al Insulelor Feroe la prețurile pieței și PIB-
          ul Uniunii Europene la prețurile pieței. PIB-urile la prețurile pieței care urmează să
          fie aplicate sunt determinate de serviciile specializate ale Comisiei pe baza celor mai
          recente date statistice disponibile pentru calcularea bugetului în anul anterior anului
          în care trebuie efectuată plata. Prin derogare, în 2021, contribuția operațională
          inițială se bazează pe PIB-ul pentru anul 2019 la prețurile pieței. Modul de ajustare a
          acestei chei de contribuție poate fi stabilit în protocoalele corespunzătoare.
     7.   Contribuția operațională se bazează pe aplicarea cheii de contribuție la creditele de
          angajament inițiale, majorate astfel cum se descrie la alineatul (5) din prezentul
          articol, înscrise în bugetul Uniunii adoptat definitiv pentru exercițiul financiar
          aplicabil pentru finanțarea programelor sau a activităților Uniunii ori, în mod
          excepțional, a părților acestora, la care participă Insulele Feroe.
     8.   Taxa de participare menționată la alineatul (2) din prezentul articol are următoarea
          valoare în anii 2021-2026:
          –     2021: 0,5 %;
          –     2022: 1 %;
          –     2023: 1,5 %;
          –     2024: 2 %;
          –     2025: 2,5 %;
          –     2026: 3 %;
          –     2027: 4 %.
     9.   La cerere, Uniunea transmite Insulelor Feroe informațiile legate de participarea sa
          financiară incluse în informațiile legate de buget, de contabilitate, de performanță și
          de evaluare furnizate autorităților bugetare și autorităților care acordă descărcarea de
          gestiune ale Uniunii în ceea ce privește programele și activitățile Uniunii la care
          participă Insulele Feroe. Aceste informații se transmit cu respectarea corespunzătoare
          a normelor Uniunii și ale Insulelor Feroe în materie de confidențialitate și de

RO                                               7                                                    RO
 ---pagebreak---            protecție a datelor și nu aduc atingere informațiilor pe care Insulele Feroe sunt
           îndreptățite să le primească în temeiul articolului 10 din prezentul acord.
     10.   Toate contribuțiile Insulelor Feroe, toate plățile efectuate de Uniune și calculul
           sumelor datorate sau care urmează să fie primite se fac în euro.
     11.   Dispozițiile detaliate cu privire la punerea în aplicare a prezentului articol sunt
           stabilite în protocoalele corespunzătoare.

                                             Articolul 7
                 Programe și activități cărora li se aplică un mecanism de ajustare
     1.    În cazul în care acest lucru este prevăzut în protocolul corespunzător, contribuția
           operațională la un program, o activitate sau o parte a acestora pentru un an N poate fi
           ajustată retroactiv către valoarea superioară sau inferioară în anul sau anii
           consecutivi, pe baza angajamentelor bugetare asumate din creditele de angajament
           corespunzătoare anului respectiv, a execuției lor prin intermediul angajamentelor
           juridice și a dezangajării lor.
     2.    Prima ajustare se efectuează în anul N+1 în care contribuția inițială se ajustează către
           valoarea superioară sau inferioară în funcție de diferența dintre contribuția inițială și
           contribuția ajustată, calculată prin aplicarea cheii de contribuție la anul N, ajustată
           prin aplicarea unui coeficient, în cazul în care protocolul respectiv prevede acest
           lucru, la suma dintre:
           (a)   cuantumul angajamentelor bugetare asumate din creditele de angajament
                 autorizate pentru anul N în bugetul adoptat al Uniunii și din creditele de
                 angajament corespunzătoare dezangajărilor reconstituite și
           (b)   orice credite bazate pe veniturile alocate externe care nu provin din
                 contribuțiile financiare ale altor donatori la programele și activitățile Uniunii,
                 vizate în fiecare protocol relevant la prezentul acord, și care erau disponibile la
                 sfârșitul anului N.
     3.    În fiecare an ulterior, până când sunt plătite sau dezangajate toate angajamentele
           bugetare finanțate din creditele de angajament care provin din anul N și cel târziu la
           3 ani după încheierea programului sau a cadrului financiar multianual corespunzător
           anului N, oricare dintre aceste date survine prima, Uniunea calculează o ajustare a
           contribuției corespunzătoare anului N prin reducerea contribuției Insulelor Feroe cu
           cuantumul obținut prin aplicarea cheii de contribuție aferente anului N, ajustată în
           cazul în care protocolul corespunzător prevede acest lucru, la dezangajările efectuate
           în fiecare an cu privire la angajamentele din anul N finanțate din bugetul Uniunii sau
           din dezangajările reconstituite.
     4.    În cazul în care se anulează creditele bazate pe veniturile alocate externe care nu
           provin din contribuțiile financiare ale altor donatori la programele și activitățile
           Uniunii, vizate în fiecare protocol relevant la prezentul acord, contribuția Insulelor
           Feroe la programul sau activitatea respectivă a Uniunii ori la partea respectivă a
           acestora se reduce cu cuantumul obținut prin aplicarea cheii de contribuție pentru
           anul N, ajustată dacă protocolul corespunzător prevede acest lucru, la cuantumul
           anulat.

RO                                                8                                                    RO
 ---pagebreak---                                              Articolul 8
           Programe și activități cărora li se aplică un mecanism de corecție automată
     1.   Se aplică un mecanism de corecție automată cu privire la programele sau activitățile
          Uniunii ori la părțile acestora pentru care se prevede aplicarea unui mecanism de
          corecție automată în protocolul corespunzător. Aplicarea acestui mecanism de
          corecție automată poate fi limitată la părțile programului sau ale activității specificate
          în protocolul corespunzător care sunt implementate prin granturi pentru care se
          organizează cereri competitive de propuneri. Normele detaliate privind identificarea
          părților programului sau ale activității cărora li se aplică sau nu mecanismul de
          corecție automată pot fi stabilite în protocolul corespunzător.
     2.   Valoarea corecției automate pentru un program sau o activitate ori părți ale acestora
          este diferența dintre cuantumurile inițiale ale angajamentelor juridice asumate efectiv
          cu Insulele Feroe sau cu entități din Insulele Feroe, finanțate din creditele de
          angajament pentru anul în cauză, și contribuția operațională corespunzătoare plătită
          de Insulele Feroe, ajustată în temeiul articolului 7, excluzând cheltuielile de sprijin,
          care vizează aceeași perioadă.
     3.   Normele detaliate privind stabilirea cuantumurilor relevante ale angajamentelor
          juridice menționate la alineatul (2) din prezentul articol, inclusiv în cazul
          consorțiilor, și privind calcularea corecției automate pot fi stabilite în protocolul
          corespunzător.

                                             Articolul 9
                                         Analize și audituri
     1.   Uniunea are dreptul de a realiza, în conformitate cu actele aplicabile ale uneia sau
          mai multor instituții sau organisme ale Uniunii și în conformitate cu acordurile și/sau
          contractele relevante, analize și audituri tehnice, științifice, financiare sau de altă
          natură, la domiciliul oricărei persoane fizice cu reședința în Insulele Feroe sau la
          sediul oricărei entități juridice stabilite în Insulele Feroe care primește finanțare din
          partea Uniunii, precum și la domiciliul sau sediul oricărui terț implicat în execuția
          fondurilor Uniunii care își are reședința sau este stabilit în Insulele Feroe. Aceste
          analize și audituri pot fi efectuate de agenții instituțiilor și ai organismelor Uniunii, în
          special ai Comisiei Europene și ai Curții de Conturi Europene, sau de alte persoane
          împuternicite de Comisia Europeană în conformitate cu dreptul Uniunii.
     2.   Agenții instituțiilor și ai organismelor Uniunii, în special ai Comisiei Europene și ai
          Curții de Conturi Europene, precum și celelalte persoane împuternicite de Comisia
          Europeană au un acces corespunzător la spații, lucrări și documente (în format
          electronic și în format tipărit), precum și la toate informațiile necesare pentru
          efectuarea auditurilor respective, inclusiv dreptul de a obține copii fizice/electronice
          și extrase ale oricărui document sau ale conținutului oricărui mediu de date deținut de
          persoana fizică sau juridică auditată sau de terțul auditat.
     3.   Insulele Feroe nu împiedică și nu obstrucționează în niciun fel exercitarea de către
          agenții sau celelalte persoane menționate la alineatul (2) din prezentul articol a
          dreptului de intrare în Insulele Feroe și nici accesul acestora la domiciliile/sediile
          persoanelor controlate în scopul îndeplinirii sarcinilor menționate în prezentul
          articol.

RO                                                9                                                      RO
 ---pagebreak---      4.      Analizele și auditurile pot fi efectuate și după suspendarea aplicării unui protocol la
             prezentul acord în temeiul articolului 15 alineatul (4) din prezentul acord, după
             încetarea aplicării cu titlu provizoriu a prezentului acord sau după denunțarea
             acestuia, în termenii stabiliți în actele aplicabile ale uneia sau mai multor instituții
             sau organisme ale Uniunii și în conformitate cu acordurile și/sau cu contractele
             relevante referitoare la orice angajament juridic de execuție a bugetului Uniunii
             asumat de Uniune înainte de data la care intră în vigoare suspendarea aplicării
             protocolului relevant, încetarea aplicării cu titlu provizoriu a prezentului acord sau
             denunțarea acestuia.

                                               Articolul 10
      Combaterea neregulilor, a fraudelor și a altor infracțiuni care afectează interesele financiare
                                               ale Uniunii

     1.      Comisia Europeană și Oficiul European de Luptă Antifraudă (OLAF) sunt autorizate
             să desfășoare anchete administrative, inclusiv verificări și inspecții la fața locului, pe
             teritoriul Insulelor Feroe. Aceste anchete se efectuează în conformitate cu termenii și
             condițiile stabilite prin actele aplicabile ale uneia sau mai multor instituții ale
             Uniunii.
     2.      Autoritățile competente din Insulele Feroe informează Comisia Europeană sau
             OLAF, într-un interval de timp rezonabil, cu privire la orice faptă sau suspiciune care
             le-a fost adusă la cunoștință cu privire la o neregulă, la o fraudă sau la altă activitate
             ilegală care aduce atingere intereselor financiare ale Uniunii.
     3.      Pot fi efectuate verificări și inspecții la fața locului la domiciliul oricărei persoane
             fizice cu reședința în Insulele Feroe sau la sediul oricărei entități juridice stabilite în
             Insulele Feroe care primește fonduri din partea Uniunii, precum și la
             domiciliul/sediul oricărui terț implicat în execuția fondurilor Uniunii, care își are
             reședința sau este stabilit în Insulele Feroe.
     4.      Verificările și inspecțiile la fața locului sunt pregătite și realizate de Comisia
             Europeană sau de OLAF în strânsă colaborare cu autoritatea competentă din Insulele
             Feroe desemnată de către Guvernul Insulelor Feroe. Autorității desemnate i se
             notifică, cu suficient timp înainte, obiectul, scopul și temeiul juridic al verificărilor și
             inspecțiilor, astfel încât să poată oferi asistență. În acest scop, funcționarii
             autorităților competente din Insulele Feroe pot participa la verificările și inspecțiile la
             fața locului.
     5.      La cererea autorităților din Insulele Feroe, verificările și inspecțiile la fața locului pot
             fi efectuate în comun cu Comisia Europeană sau cu OLAF.
     6.      Agenții Comisiei și personalul OLAF au acces la toate informațiile și documentele,
             inclusiv la datele informatice, referitoare la operațiunile în cauză, care sunt necesare
             pentru efectuarea corespunzătoare a verificărilor și inspecțiilor la fața locului. Ei pot,
             în special, să realizeze copii ale documentelor relevante.
     7.      În cazul în care persoana sau entitatea respectivă ori un alt terț se opune unei
             verificări sau unei inspecții la fața locului, autoritățile din Insulele Feroe, acționând
             în conformitate cu normele și reglementările naționale, asistă Comisia Europeană și
             OLAF, pentru a le permite să își îndeplinească sarcina de efectuare a verificării sau a

RO                                                  10                                                      RO
 ---pagebreak---              inspecției la fața locului. Această asistență include luarea măsurilor de precauție
             corespunzătoare în temeiul legislației naționale, inclusiv pentru protejarea dovezilor.
     8.      Comisia Europeană sau OLAF informează autoritățile din Insulele Feroe cu privire la
             rezultatul acestor verificări și inspecții. În special, Comisia Europeană sau OLAF
             raportează, în cel mai scurt timp posibil, autorității competente din Insulele Feroe
             orice faptă sau suspiciune de neregulă de care a luat cunoștință în cursul efectuării
             verificării sau a inspecției la fața locului.
     9.      Fără a aduce atingere aplicării dreptului penal din Insulele Feroe, Comisia Europeană
             poate impune măsuri și sancțiuni administrative persoanelor fizice sau juridice din
             Insulele Feroe care participă la implementarea unui program sau a unei activități în
             conformitate cu legislația Uniunii.
     10.     În scopul aplicării corespunzătoare a prezentului articol, Comisia Europeană sau
             OLAF și autoritățile competente din Insulele Feroe fac schimb de informații în mod
             periodic și, la cererea uneia dintre părțile la prezentul acord, se consultă reciproc.
     11.     Pentru a facilita un schimb de informații și o cooperare eficace cu OLAF, Insulele
             Feroe desemnează un punct de contact.
     12.     Schimburile de informații dintre Comisia Europeană sau OLAF și autoritățile
             competente din Insulele Feroe se desfășoară ținând seama în mod corespunzător de
             cerințele de confidențialitate. Datele cu caracter personal incluse în schimbul de
             informații sunt protejate în conformitate cu normele aplicabile.
     13.     Autoritățile din Insulele Feroe cooperează cu Parchetul European pentru a-i permite
             acestuia să își îndeplinească sarcina de a-i investiga, a-i urmări și a-i aduce în fața
             justiției pe autorii infracțiunilor care aduc atingere intereselor financiare ale Uniunii,
             precum și pe complicii acestora, în conformitate cu legislația aplicabilă.

                                               Articolul 11
                                     Modificarea articolelor 9 și 10
     Comitetul mixt instituit în temeiul prezentului acord poate modifica articolele 9 și 10 din
     prezentul acord, în special pentru a ține seama de modificările actelor uneia sau mai multor
     instituții ale Uniunii.

                                               Articolul 12
                               Recuperarea creanțelor și executare silită
     1.      Deciziile adoptate de Comisia Europeană cu scopul de a impune o obligație
             pecuniară persoanelor fizice sau juridice, altele decât statele, în legătură cu orice
             creanțe rezultate din programele, activitățile, acțiunile sau proiectele Uniunii
             constituie titlu executoriu în Insulele Feroe. Ordinul de executare silită este atașat
             deciziei, fără nicio altă formalitate decât o verificare a autenticității deciziei de către
             autoritatea națională desemnată în acest scop de Guvernul Insulelor Feroe. Guvernul
             Insulelor Feroe face cunoscută Comisiei și Curții de Justiție a Uniunii Europene
             autoritatea națională pe care o desemnează în acest scop. În conformitate cu articolul
             13, Comisia Europeană are dreptul să notifice aceste decizii care constituie titlu
             executoriu direct persoanelor fizice cu reședința în Insulele Feroe și entităților

RO                                                  11                                                     RO
 ---pagebreak---               juridice stabilite în Insulele Feroe. Executarea silită se realizează în conformitate cu
              dreptul și cu regulamentul de procedură ale Insulelor Feroe.
     2.       Hotărârile și ordonanțele Curții de Justiție a Uniunii Europene emise în aplicarea
              unei clauze compromisorii incluse într-un contract sau acord cu privire la
              programele, activitățile, acțiunile sau proiectele Uniunii constituie titlu executoriu în
              Insulele Feroe, în același fel ca deciziile Comisiei Europene menționate la alineatul
              (1) din prezentul articol.
     3.       Curtea de Justiție a Uniunii Europene are competența de a examina legalitatea
              deciziilor Comisiei menționate la alineatul (1) și de a suspenda executarea acestora.
              Cu toate acestea, controlul legalității măsurilor de executare este de competența
              instanțelor din Insulele Feroe.

                                                Articolul 13
                                   Comunicare și schimb de informații
     Instituțiile și organismele Uniunii implicate în implementarea programelor sau activităților
     Uniunii sau care exercită un control asupra acestor programe sau activități au dreptul de a
     comunica direct, inclusiv prin sisteme de schimburi electronice, cu orice persoană fizică cu
     reședința în Insulele Feroe sau cu orice entitate juridică stabilită în Insulele Feroe care
     primește fonduri din partea Uniunii, precum și cu orice terț implicat în execuția fondurilor
     Uniunii care își are reședința sau este stabilit în Insulele Feroe. Astfel de persoane, entități și
     terți pot transmite direct instituțiilor și organismelor Uniunii Europene toate informațiile și
     documentele relevante pe care au obligația să le transmită în temeiul legislației Uniunii
     aplicabile programului sau activității Uniunii sau în baza contractelor ori a acordurilor de
     finanțare încheiate în vederea implementării programului respectiv sau a activității respective.
                                                Articolul 14
                                              Comitetul mixt
     (1)      Se instituie Comitetul mixt. Atribuțiile Comitetului mixt includ:
              (a)   examinarea, evaluarea și revizuirea punerii în aplicare a prezentului acord și a
                    protocoalelor la acesta, în special a următoarelor aspecte:
                    (i) participarea și performanța entităților juridice din Insulele Feroe în cadrul
                    programelor și activităților Uniunii;
                    (ii) acolo unde este relevant, nivelul de deschidere (reciprocă) pentru a permite
                    participarea entităților juridice stabilite în fiecare parte la programele,
                    proiectele, acțiunile sau activitățile celeilalte părți ori la părți ale acestora;
                    (iii) implementarea mecanismului de contribuție financiară și, acolo unde este
                    relevant, a mecanismului de corecție financiară aplicabile programelor sau
                    activităților Uniunii vizate de protocoalele la prezentul acord;
                    (iv) schimbul de informații și, acolo unde este relevant, examinarea tuturor
                    întrebărilor posibile cu privire la exploatarea rezultatelor, inclusiv la drepturile
                    de proprietate intelectuală;

RO                                                   12                                                    RO
 ---pagebreak---            (b)   discutarea, la cererea oricărei părți, a restricțiilor aplicate sau planificate de
                 părți în ceea ce privește accesul la programele lor respective de cercetare și
                 inovare, în special în cazul acțiunilor legate de activele strategice, de interesele,
                 de autonomia sau de securitatea părților;
           (c)   examinarea modului de îmbunătățire și dezvoltare a cooperării;
           (d)   discutarea în comun a orientărilor și a priorităților viitoare ale politicilor legate
                 de programele sau activitățile vizate de protocoalele la prezentul acord;
           (e)   schimbul de informații privind, printre altele, noile acte legislative, decizii sau
                 programe naționale care sunt relevante pentru punerea în aplicare a prezentului
                 acord și a protocoalelor la acesta;
           (f)   adoptarea de protocoale la prezentul acord cu privire la termenii și condițiile
                 aplicabile participării Insulelor Feroe la programele sau activitățile Uniunii ori
                 la părți ale acestora sau modificarea protocoalelor respective în funcție de
                 necesități;
           (g)   modificarea articolelor 9 și 10 din prezentul acord, în special pentru a ține
                 seama de modificările actelor uneia sau mai multor instituții ale Uniunii.
     (2)   Deciziile Comitetului mixt se iau prin consens.
     (3)   Comitetul mixt, alcătuit din reprezentanți ai Uniunii Europene și ai Insulelor Feroe,
           își adoptă regulamentul de procedură.
     (4)   Comitetul mixt poate decide să instituie ad hoc orice grup de lucru / organism
           consultativ la nivel de experți, care să poată oferi asistență în legătură cu punerea în
           aplicare a prezentului acord.
     (5)   Comitetul mixt se reunește cel puțin o dată pe an și ori de câte ori acest lucru este
           impus de circumstanțe speciale, la cererea oricăreia dintre părți. Reuniunile sunt
           organizate și găzduite alternativ de Uniune și de Insulele Feroe.
     (6)   Comitetul mixt își desfășoară activitatea în permanență, printr-un schimb de
           informații relevante realizat prin orice mijloace de comunicare, în special în legătură
           cu participarea / performanța entităților juridice din Insulele Feroe. În special,
           Comitetul mixt își poate îndeplini sarcinile în scris ori de câte ori este necesar.

                                             Articolul 15
                                           Dispoziții finale
     (1)   Prezentul acord intră în vigoare la data la care părțile își comunică reciproc
           finalizarea procedurilor lor interne necesare în acest scop. Prezentul acord se aplică
           retroactiv de la 1 ianuarie 2021.
     (2)   Părțile pot aplica prezentul acord cu titlu provizoriu, în conformitate cu legislația și
           cu procedurile interne ale fiecăreia. Aplicarea cu titlu provizoriu începe la data la
           care părțile își comunică reciproc finalizarea procedurilor lor interne necesare în
           acest scop.
     (3)   În cazul în care Insulele Feroe notifică Comisiei, care acționează în numele Uniunii,
           că nu își vor finaliza procedurile interne necesare pentru intrarea în vigoare a
           prezentului acord, prezentul acord încetează să se aplice cu titlu provizoriu la data
           primirii notificării respective de către Comisie, care constituie data încetării în sensul
           prezentului acord.

RO                                                13                                                     RO
 ---pagebreak---            Deciziile Comitetului mixt încetează să se aplice de la aceeași dată.
     (4)   Aplicarea unui protocol relevant la prezentul acord poate fi suspendată de Uniune în
           caz de neplată parțială sau integrală a contribuției financiare datorate de Insulele
           Feroe în cadrul programului sau activității corespunzătoare a Uniunii.
           În cazul în care neplata periclitează în mod semnificativ implementarea și
           gestionarea programului sau activității corespunzătoare a Uniunii, Comisia
           Europeană trimite o scrisoare oficială de atenționare. În cazul în care, în termen de 20
           de zile lucrătoare de la data scrisorii oficiale de atenționare, nu se efectuează nicio
           plată, Comisia notifică Insulelor Feroe suspendarea aplicării protocolului
           corespunzător printr-o scrisoare oficială de notificare ce produce efecte după 15 zile
           de la primirea acestei notificări de către Insulele Feroe.
           În cazul în care se suspendă aplicarea unui protocol, entitățile juridice din Insulele
           Feroe nu sunt autorizate să participe la procedurile de atribuire care nu sunt încă
           finalizate la data intrării în vigoare a suspendării. O procedură de atribuire este
           considerată încheiată atunci când, în urma procedurii respective, se asumă
           angajamente juridice.
           Suspendarea nu aduce atingere angajamentelor juridice asumate cu entitățile juridice
           din Insulele Feroe în cadrul programului sau al activității corespunzătoare a Uniunii
           înainte de intrarea în vigoare a suspendării. Protocolul corespunzător va continua să
           se aplice respectivelor angajamente juridice.
           De îndată ce primește întregul cuantum al contribuției financiare, Uniunea transmite
           imediat Insulelor Feroe o notificare în acest sens. Suspendarea se anulează, cu efect
           imediat, în momentul transmiterii acestei notificări.
           Începând de la data la care se anulează suspendarea, entitățile juridice din Insulele
           Feroe sunt din nou autorizate să participe la procedurile de atribuire lansate în cadrul
           programului sau activității corespunzătoare a Uniunii după această dată și la
           procedurile de atribuire lansate înaintea acestei date, pentru care termenele de
           depunere a candidaturilor nu au expirat.
     (5)   Oricare dintre părți poate denunța prezentul acord în orice moment prin notificarea în
           scris a intenției sale de a-l denunța. Prezentul acord poate fi denunțat doar integral.
           Denunțarea intră în vigoare după trei luni calendaristice de la data la care destinatarul
           primește notificarea scrisă. Data la care intră în vigoare denunțarea constituie data
           denunțării în sensul prezentului acord.

     (6)   În cazul în care prezentul acord încetează să se aplice cu titlu provizoriu în
           conformitate cu alineatul (3) sau este denunțat în conformitate cu alineatul (5), părțile
           convin următoarele:
           (a) proiectele, acțiunile, activitățile sau părțile acestora în legătură cu care au fost
           asumate angajamente juridice în cursul aplicării cu titlu provizoriu și / sau după
           intrarea în vigoare a prezentului acord și înainte de încetarea aplicării sau de
           denunțarea prezentului acord continuă până la finalizarea lor în condițiile stabilite în
           prezentul acord;
           (b) contribuția financiară anuală la programul sau activitatea corespunzătoare a
           Uniunii pentru anul N în cursul căruia prezentul acord încetează să se aplice cu titlu
           provizoriu sau este denunțat se plătește integral în conformitate cu articolul 6 din

RO                                               14                                                    RO
 ---pagebreak---              acord și cu orice norme relevante din protocoalele corespunzătoare. În cazul în care
             se aplică mecanismul de ajustare, contribuția operațională la programul sau
             activitatea relevantă din anul N se ajustează în conformitate cu articolul 7 din
             prezentul acord. Pentru programele sau activitățile în care se aplică atât mecanismul
             de ajustare, cât și mecanismul de corecție automată, contribuția operațională
             relevantă pentru anul N se ajustează în conformitate cu articolul 7 din prezentul
             acord și se corectează în conformitate cu articolul 8 din acesta. Taxa de participare
             plătită pentru anul N ca parte a contribuției financiare la programul sau activitatea
             relevantă nu se ajustează și nici nu se corectează;
             (c) în cazul în care se aplică mecanismul de ajustare, după anul în care prezentul
             acord încetează să se aplice cu titlu provizoriu sau este denunțat, contribuțiile
             operaționale inițiale la programul relevant sau la activitatea relevantă, plătite pentru
             anii în care s-a aplicat prezentul acord, se ajustează în conformitate cu articolul 7. În
             legătură cu programele sau activitățile în care se aplică atât mecanismul de ajustare,
             cât și mecanismul de corecție automată, aceste contribuții operaționale se ajustează
             în conformitate cu articolul 7 și se corectează automat în conformitate cu articolul 8.
     (7)     Părțile soluționează de comun acord orice alte consecințe ale denunțării sau ale
             încetării aplicării cu titlu provizoriu a prezentului acord.
     (8)     Prezentul acord nu poate fi modificat decât în scris, cu acordul comun al părților.
             Intrarea în vigoare a amendamentelor va urma aceeași procedură care se aplică și
             intrării în vigoare a prezentului acord, în conformitate cu alineatul (1) din prezentul
             articol.
     (9)     Protocoalele constituie parte integrantă a prezentului acord.

     Încheiat la …, la data de …… anul ….

     Pentru Uniunea Europeană,
     Pentru Guvernul Insulelor Feroe,

RO                                                 15                                                    RO
 ---pagebreak---            Protocol privind asocierea Insulelor Feroe la Orizont Europa, programul-cadru de
                                    cercetare și inovare (2021-2027)

                                                      Articolul 1
                                 Domeniul de aplicare al acordului de asociere
     (1)        Insulele Feroe participă, în calitate de țară asociată, și contribuie la toate părțile
                programului-cadrul pentru cercetare și inovare Orizont Europa („programul Orizont
                Europa”) menționate la articolul 4 din Regulamentul (UE) 2021/695 al Parlamentului
                European și al Consiliului5 și implementate prin intermediul programului specific
                stabilit prin Decizia (UE) 2021/764 a Consiliului6, în versiunile cele mai actualizate
                ale acestor acte, precum și printr-o contribuție financiară la Institutul European de
                Inovare și Tehnologie.
     (2)        Regulamentul (UE) 2021/819 al Parlamentului European și al Consiliului7 și Decizia
                (UE) 2021/820 a Parlamentului European și a Consiliului8, în versiunile lor cele mai
                actualizate, se aplică participării entităților juridice din Insulele Feroe la comunitățile
                de cunoaștere și inovare.

                                                      Articolul 2
                      Condiții suplimentare de participare la programul Orizont Europa
     (1)        Înainte de a decide dacă entitățile juridice din Insulele Feroe sunt sau nu eligibile
                pentru a participa la o acțiune legată de activele strategice, interesele, autonomia sau
                securitatea UE în temeiul articolului 22 alineatul (5) din Regulamentul (UE)
                2021/695, Comisia poate solicita anumite informații sau asigurări, precum:

                (a)   informații din care să reiasă dacă entităților juridice din Uniune li s-a acordat
                      sau li se va acorda acces reciproc la programele, proiectele, acțiunile sau
                      activitățile existente și planificate ale Insulelor Feroe, sau la părți ale acestora,
                      care sunt echivalente cu programul Orizont Europa avut în vedere;
                (b)   informații din care să reiasă dacă Insulele Feroe au instituit un mecanism
                      național de examinare a investițiilor și garanții cu privire la faptul că
                      autoritățile din Insulele Feroe vor raporta Comisiei și o vor consulta de fiecare

     5
              Regulamentul (UE) 2021/695 al Parlamentului European și al Consiliului din 28 aprilie 2021 de
              instituire a programului-cadru pentru cercetare și inovare Orizont Europa, de stabilire a normelor sale
              de participare și de diseminare și de abrogare a Regulamentelor (UE) nr. 1290/2013 și (UE) nr.
              1291/2013 (JO L 170, 12.5.2021, p. 1).
     6
              Decizia (UE) 2021/764 a Consiliului din 10 mai 2021 de instituire a programului specific de
              implementare a Programului-cadru pentru cercetare și inovare Orizont Europa și de abrogare a Deciziei
              2013/743/UE (JO UE L 167I, 12.5.2021, p. 1).
     7
              Regulamentul (UE) 2021/819 al Parlamentului European și al Consiliului din 20 mai 2021 privind
              Institutul European de Inovare și Tehnologie (JO UE L 189, 28.5.2021, p. 61).
     8
              Decizia (UE) 2021/820 a Parlamentului European și a Consiliului din 20 mai 2021 privind Agenda
              strategică de inovare a Institutului European de Inovare și Tehnologie (EIT) 2021-2027: stimularea
              talentului și a capacității de inovare a Europei și de abrogare a Deciziei nr. 1312/2013/UE (JO UE L
              189, 28.5.2021, p.91.).

RO                                                         16                                                           RO
 ---pagebreak---                    dată când descoperă, grație aplicării mecanismului respectiv, că o entitate
                   juridică din Insulele Feroe care a primit finanțare din partea programului
                   Orizont Europa în cadrul unor acțiuni legate de activele strategice, interesele,
                   autonomia sau securitatea Uniunii face obiectul unui proiect de investiții
                   străine sau de achiziție avut în vedere de o entitate stabilită în afara Insulelor
                   Feroe sau controlată din afara Insulelor Feroe, cu condiția ca Comisia să
                   furnizeze Insulelor Feroe lista entităților juridice relevante din Insulele Feroe
                   cu care a semnat acorduri de grant și
            (c)    garanții cu privire la faptul că niciun rezultat, nicio tehnologie, niciun serviciu
                   și niciun produs dezvoltat în cadrul acțiunilor în cauză de către entități din
                   Insulele Feroe nu va face obiectul restricțiilor la export către statele membre
                   ale Uniunii în cursul acțiunii și timp de patru ani după încheierea acesteia.
                   Insulele Feroe vor transmite în fiecare an, în cursul acțiunii și timp de patru ani
                   după încheierea acesteia, o listă actualizată a produselor care fac obiectul
                   restricțiilor naționale la export.
     (2)    Entitățile juridice din Insulele Feroe pot participa la activitățile Centrului Comun de
            Cercetare (JRC) în termeni și condiții echivalente cu cele aplicabile entităților din
            Uniune, cu excepția cazului în care sunt necesare limitări pentru a se asigura coerența
            cu domeniul de aplicare al participării, astfel cum rezultă din aplicarea alineatului (1)
            din prezentul articol.
     (3)    În cazul în care Uniunea implementează programul Orizont Europa prin aplicarea
            articolelor 185 și 187 din Tratatul privind funcționarea Uniunii Europene, Insulele
            Feroe și entitățile juridice din Insulele Feroe pot participa la structurile juridice
            instituite în temeiul dispozițiilor respective, în conformitate cu actele juridice ale
            Uniunii care au fost sau vor fi adoptate în vederea instituirii structurilor juridice în
            cauză.
     (4)     Drepturile de reprezentare și de participare ale Insulelor Feroe la Comitetul pentru
            Spațiul european de cercetare și la subgrupurile acestuia sunt cele aplicabile
            categoriei relevante de țări asociate.
     (5)    Reprezentanții Insulelor Feroe au dreptul de a participa în calitate de observatori, fără
            drept de vot, la Consiliul de administrație al JRC. Sub rezerva acestei condiții,
            participarea este reglementată de aceleași norme și proceduri ca cele aplicabile
            reprezentanților statelor membre ale Uniunii, inclusiv dreptul de a lua cuvântul și
            procedurile de primire a informațiilor și a documentației referitoare la un punct care
            privește Insulele Feroe.
     (6)    Insulele Feroe pot participa la un consorțiu pentru o infrastructură europeană de
            cercetare (ERIC) în conformitate cu Regulamentul (CE) nr. 723/2009 al Consiliului9,
            în versiunea sa cea mai actualizată, și cu actul juridic de instituire a respectivului
            ERIC.
     (7)    Părțile depun toate eforturile, în cadrul dispozițiilor existente, pentru a facilita libera
            circulație și ședere a persoanelor care participă la activitățile ce intră sub incidența
            prezentului protocol, precum și pentru a facilita circulația transfrontalieră a bunurilor
            și serviciilor destinate utilizării în cadrul acestor activități.

     9
           Regulamentul (CE) nr. 723/2009 al Consiliului din 25 iunie 2009 privind cadrul juridic comunitar
           aplicabil unui consorțiu pentru o infrastructură europeană de cercetare (ERIC) (JO UE L 206, 8.8.2009,
           p. 1).

RO                                                      17                                                          RO
 ---pagebreak---      (8)        Insulele Feroe iau, după caz, toate măsurile necesare pentru a se asigura că bunurile
                și serviciile achiziționate în Insulele Feroe sau importate în Insulele Feroe, care sunt
                finanțate parțial sau integral în temeiul acordurilor de grant și/sau al contractelor
                încheiate pentru realizarea activităților în conformitate cu prezentul protocol, sunt
                scutite de taxele vamale, de taxele la import și de alte taxe fiscale, inclusiv TVA,
                aplicabile în Insulele Feroe.

                                                  Articolul 3
                                                Reciprocitate
     Entitățile juridice stabilite în Uniune pot participa la programele, proiectele, acțiunile sau
     activitățile implementate de Insulele Feroe, sau la părți ale acestora, care sunt echivalente cu
     programul Orizont Europa, în conformitate cu legile și reglementările aplicabile din Insulele
     Feroe.
     Lista neexhaustivă a programelor, proiectelor, acțiunilor, activităților sau a părților acestora
     echivalente din Insulele Feroe figurează în anexa II la prezentul protocol.
     Finanțarea de către Insulele Feroe a entităților juridice stabilite în Uniune face obiectul legilor
     și reglementărilor aplicabile din Insulele Feroe privind funcționarea programelor, proiectelor,
     acțiunilor sau activităților de cercetare și inovare ori a diferitelor părți ale acestora. În cazul în
     care nu se oferă finanțare, entitățile juridice stabilite în Uniune pot participa prin propriile
     mijloace.

                                                  Articolul 4
                                               Știința deschisă
     În cadrul programelor, al proiectelor, al acțiunilor lor sau al activităților, ori în cadrul
     diverselor părți ale acestora, părțile promovează și încurajează reciproc practicile științei
     deschise, în conformitate cu normele programului Orizont Europa și cu legile și
     reglementările aplicabile din Insulele Feroe.

                                                  Articolul 5
           Norme detaliate privind contribuția financiară, mecanismul de ajustare și mecanismul de
                                              corecție automată
     (1)        Un mecanism de ajustare și un mecanism de corecție automată se alică în legătură cu
                contribuția operațională a Insulelor Feroe la programul Orizont Europa.
     (2)        Mecanismul de corecție automată se bazează pe performanța Insulelor Feroe și a
                entităților din Insulele Feroe în cadrul părților programului Orizont Europa care sunt
                implementate prin intermediul unor granturi competitive.
     (3)        În anexa I la prezentul protocol sunt stabilite norme detaliate cu privire la aplicarea
                mecanismului de corecție automată.

RO                                                    18                                                      RO
 ---pagebreak---                                                 Articolul 6
                                             Dispoziții finale
     (1)     Prezentul protocol rămâne în vigoare atâta timp cât este necesar pentru finalizarea
             tuturor proiectelor, acțiunilor și/sau activităților sau a părților acestora, finanțate din
             programul Orizont Europa, a tuturor acțiunilor necesare pentru protejarea intereselor
             financiare ale Uniunii și a tuturor obligațiilor financiare care decurg din punerea în
             aplicare a prezentului protocol între părți.
     (2)     Anexele la prezentul protocol fac parte integrantă din acesta.

     Anexa I: Norme care reglementează contribuția financiară a Insulelor Feroe la programul
     Orizon Europa (2021-2027)
     Anexa II: Lista programelor, proiectelor, acțiunilor, activităților sau a părților acestora
     echivalente din Insulele Feroe

RO                                                  19                                                     RO
 ---pagebreak---                                                   ANEXA I
     Norme care reglementează contribuția financiară a Insulelor Feroe la programul Orizon
                                     Europa (2021-2027)

     I.         Calcularea contribuției financiare a Insulelor Feroe

     (1)        Contribuția financiară a Insulelor Feroe la programul Orizont Europa se stabilește
                anual în mod proporțional cu și suplimentar față de cuantumul disponibil în fiecare
                an în bugetul Uniunii pentru creditele de angajament necesare gestionării, execuției
                și funcționării programului Orizont Europa, majorate în conformitate cu articolul 6
                alineatul (5) din prezentul acord.
     (2)        Taxa de participare a Insulelor Feroe se stabilește și se eșalonează în conformitate cu
                articolul 6 alineatele (4) și (8) din prezentul acord.
     (3)        În conformitate cu articolul 6 alineatul (6) din prezentul acord, contribuția
                operațională inițială care trebuie plătită de Insulele Feroe pentru a participa la
                programul Orizont Europa va fi calculată pentru exercițiile financiare respective prin
                aplicarea unei ajustări la cheia de contribuție.

           Ajustarea cheii de contribuție se face după cum urmează:
                  Cheia de contribuție ajustată = cheia de contribuție × 𝑐𝑜𝑒𝑓𝑖𝑐𝑖𝑒𝑛𝑡𝑢𝑙

           Coeficientul utilizat pentru calculul de mai sus în scopul ajustării cheii de contribuție este
           0,4.

     (4)        Contribuția operațională a Insulelor Feroe la programul Orizont Europa se ajustează
                în conformitate cu normele prevăzute la articolul 7 din prezentul acord.

     II.        Corecția automată a contribuției operaționale a Insulelor Feroe

     (1)        Pentru calcularea corecției automate, astfel cum este menționată la articolul 8 din
                prezentul acord și la articolul 5 din prezentul protocol, se aplică următoarele
                modalități:

                (a)   „granturi competitive” înseamnă granturi acordate prin intermediul unor cereri
                      de propuneri ai căror beneficiari finali pot fi identificați în momentul calculării
                      corecției automate. Este exclus sprijinul financiar acordat terților, astfel cum
                      este definit la articolul 204 din Regulamentul financiar;
                (b)   în cazul în care se semnează un angajament juridic cu un consorțiu, sumele
                      utilizate pentru stabilirea cuantumurilor inițiale ale angajamentului juridic
                      corespund sumelor cumulate alocate beneficiarilor care sunt entități din

RO                                                    20                                                    RO
 ---pagebreak---                     Insulele Feroe, în conformitate cu defalcarea orientativă a bugetului din
                    acordul de grant;
             (c)    toate cuantumurile angajamentelor juridice care corespund granturilor
                    competitive se stabilesc utilizând sistemul electronic eCorda al Comisiei
                    Europene și se extrag în cea de-a doua zi de miercuri din luna februarie a
                    anului N+2;
             (d)    „costuri de neintervenție” înseamnă alte costuri aferente programului decât
                    granturile competitive, inclusiv cheltuielile de sprijin, administrarea specifică
                    programului și alte acțiuni10;
             (e)    cuantumurile alocate organizațiilor internaționale în calitate de entități juridice
                    care constituie beneficiarul final11 sunt considerate costuri de neintervenție.

     (2)     Mecanismul se aplică după cum urmează:
             (a)    Corecțiile automate pentru anul N legate de execuția creditelor de angajament
                    pentru anul N, majorate în conformitate cu articolul 6 alineatul (5) din
                    prezentul acord, se aplică în anul N+2 pe baza datelor pentru anii N și N+1 din
                    sistemul eCorda, menționat la secțiunea II punctul 1 litera (c) din prezenta
                    anexă, după aplicarea eventualelor ajustări în conformitate cu articolul 7 din
                    prezentul acord la contribuția Insulelor Feroe la programul Orizont Europa.
                    Cuantumul avut în vedere va fi cuantumul granturilor competitive pentru care
                    sunt disponibile date în momentul calculării corecției.
             (b)    Începând cu anul N+2 și până în 2029, cuantumul corecției automate se
                    calculează pentru anul N prin diferența dintre:
                    (i) cuantumul total al granturilor competitive alocate Insulelor Feroe sau
                    entităților juridice din Insulele Feroe sub formă de angajamente asumate din
                    creditele bugetare din anul N și
                    (ii) cuantumul contribuției operaționale ajustate a Insulelor Feroe pentru anul N
                    înmulțit cu raportul dintre:
                            A. cuantumul granturilor competitive asumat din creditele de angajament
                            pentru anul N, majorate în conformitate cu articolul 6 alineatul (5) din
                            prezentul acord și
                            B. totalul tuturor creditelor de angajament bugetar autorizate pentru anul
                            N, inclusiv costurile de neintervenție.

     III.    Plata contribuției financiare a Insulelor Feroe, plata ajustărilor aduse
             contribuției operaționale a Insulelor Feroe și plata corecției automate aplicabile
             contribuției operaționale a Insulelor Feroe

     10
            „Alte acțiuni” se referă, în special, la achiziții, premii, instrumente financiare, acțiuni directe ale
            centrului Comun de Cercetare, cotizații (OCDE, Eureka, IPEEC, AIE etc.), experți (evaluatori,
            monitorizarea proiectelor) etc.
     11
            Organizațiile internaționale ar urma să fie considerate costuri de neintervenție doar în cazul în care sunt
            beneficiari finali. Acest lucru nu se aplică în cazul în care o organizație internațională este coordonator
            al unui proiect (care distribuie fonduri altor coordonatori).

RO                                                         21                                                             RO
 ---pagebreak---      (1)   Comisia comunică Insulelor Feroe, cât mai curând posibil și cel târziu în momentul
           lansării primei cereri de fonduri din exercițiul financiar în cauză, următoarele
           informații:
           (a)   cuantumurile creditelor de angajament din bugetul Uniunii adoptat definitiv
                 pentru anul în cauză pentru liniile bugetare referitoare la participarea Insulelor
                 Feroe la programul Orizon Europa, majorate, dacă este relevant, în
                 conformitate cu articolul 6 alineatul (5) din prezentul acord;
           (b)   cuantumul taxei de participare menționate la articolul 6 alineatul (8) din
                 prezentul acord;
           (c)   începând cu anul N+1 de implementare a programului Orizont Europa,
                 execuția creditelor de angajament corespunzătoare exercițiului bugetar N,
                 majorate în conformitate cu articolul 6 alineatul (5) din prezentul acord, și
                 nivelul dezangajării;
           (d)   în ceea ce privește partea programului Orizont Europa pentru care aceste
                 informații sunt necesare în scopul calculării corecției automate, nivelul
                 angajamentelor asumate în favoarea entităților juridice din Insulele Feroe,
                 defalcat în funcție de anul corespunzător al creditelor bugetare și de nivelul
                 total aferent al angajamentelor.

           Pe baza proiectului său de buget, Comisia furnizează, cât mai curând posibil și cel
           târziu până la data de 1 septembrie a exercițiului financiar în cauză, o estimare a
           informațiilor pentru anul următor menționate la literele (a) și (b).

     (2)   Comisia emite, până cel târziu în lunile aprilie și iunie ale fiecărui exercițiu financiar,
           o cerere de fonduri adresată Insulelor Feroe, corespunzătoare contribuției acestora în
           temeiul prezentului protocol.

           Fiecare cerere de fonduri prevede obligația ca plata a șase doisprezecimi din
           contribuția Insulelor Feroe să fie efectuată în termen de cel mult 30 de zile de la
           emiterea cererii de fonduri.

           În primul an de punere în aplicare a prezentului protocol, Comisia emite o cerere de
           fonduri unică în termen de 60 de zile de la data semnării acordului.

     (3)   În fiecare an începând din 2023, cererea de fonduri trebuie să reflecte și cuantumul
           corecției automate aplicabile contribuției operaționale plătite pentru anul N-2.

           Cererea de fonduri emisă cel târziu în luna aprilie poate include, de asemenea,
           ajustări ale contribuției financiare plătite de Insulele Feroe pentru implementarea,
           gestionarea și funcționarea programului (programelor)-cadru pentru cercetare și
           inovare anterioare la care au participat Insulele Feroe.

RO                                                22                                                     RO
 ---pagebreak---            Pentru fiecare dintre exercițiile financiare 2028, 2029 și 2030, Insulele Feroe vor
           trebui să primească sau să plătească cuantumul rezultat din aplicarea corecției
           automate contribuțiilor operaționale plătite de Insulele Feroe în 2026 și 2027 sau din
           ajustările efectuate în conformitate cu articolul 7 alineatul (8) din prezentul acord.

     (4)   Insulele Feroe își plătesc contribuția financiară în temeiul prezentului protocol în
           conformitate cu secțiunea III din prezenta anexă. Dacă Insulele Feroe nu efectuează
           plata până la data scadenței, Comisia trimite o scrisoare oficială de atenționare.

           Orice întârziere a plății contribuției financiare este de natură să conducă la plata de
           către Insulele Feroe a unei dobânzi penalizatoare corespunzătoare sumei restante la
           data scadenței.

           Rata dobânzii pentru creanțele neplătite la data scadenței este rata aplicată de Banca
           Centrală Europeană operațiunilor sale principale de refinanțare, astfel cum este
           publicată în Jurnalul Oficial al Uniunii Europene, seria C, în vigoare în prima zi
           calendaristică a lunii în care cade data scadenței, majorată cu un punct procentual și
           jumătate.

RO                                              23                                                   RO
 ---pagebreak---                                               ANEXA II
                       Lista programelor, proiectelor, acțiunilor, activităților
                        sau a părților acestora echivalente din Insulele Feroe

     Programele, proiectele, acțiunile și activitățile implementate de Insulele Feroe care figurează
     în următoarea listă neexhaustivă sunt considerate echivalente cu programul Orizont Europa:

     –       Fundația pentru cercetare din Insulele Feroe
     –       Fundația pentru cercetare în domeniul pescuitului din Insulele Feroe

RO                                                 24                                                  RO